Document ID: 31976L0907

ΟΔΗΓΙΑ ΤΗΣ ΕΠΙΤΡΟΠΗΣ της 14ης Ιουλίου 1976 περί προσαρμογής στην τεχνική πρόοδο της οδηγίας του Συμβουλίου της 27ης Ιουνίου 1967 «περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών»
(76/907/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, την οδηγία του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών (1), ως ετροποποιήθη τελευταία από την οδηγία της 24ης Ιουνίου 1975 (2), και ιδίως τα άρθρα 8α), 8β) και 8γ),
Εκτιμώντας:
ότι το παράρτημα Ι της οδηγίας της 27ης Ιουνίου 1967 περιέχει κατάλογο επικινδύνων ουσιών καταταγμένων σύμφωνα προς τον ατομικό αριθμό του πλέον χαρακτηριστικού στοιχείου τους καθώς επίσης και τρόπο επισημάνσεως για κάθε ουσία (σύμβολο, ενδείξεις των κινδύνων και οδηγίες προφυλάξεως)
ότι εκ της εξετάσεως του καταλόγου των επικινδύνων ουσιών προέκυψε ότι είναι αναγκαίο να προσαρμοσθεί αυτός στα τελευταία δεδομένα της επιστήμης και της τεχνικής ότι σημαντικός αριθμός νέων επικινδύνων ουσιών διετέθη στην αγορά κατά τη διάρκεια των προηγουμένων ετών ότι υπό αυτές τις συνθήκες πρέπει να αντικατασταθεί το παράρτημα αυτό από ένα νέο παράρτημα Ι
ότι τα παραρτήματα ΙΙΙ και ΙV της οδηγίας της 27 Ιουνίου 1967 περιέχουν τις ενδείξεις των ιδιαιτέρων κινδύνων (φράσεις R) και των οδηγιών προφυλάξεως (φράσεις S) και ότι ο αριθμός τους ήταν πολύ μεγάλος ώστε να σημειωθούν επί της ετικέτας ότι κρίνεται ως εκ τούτου αναγκαίο να μειωθεί ο αριθμός αυτός χωρίς να μειωθεί η αποτελεσματικότης και ο κύριος σκοπός της επισημάνσεως ότι υπό αυτές τις συνθήκες, είναι σκόπιμο να αντικατασταθούν τα παραρτήματα αυτά από νέα παραρτήματα ΙΙΙ και ΙV
ότι προς αποφυγή υπερφορτώσεως της ετικέτας με επιγραφές, πρέπει να προβλεφθεί η δυνατότης ενός συνδυασμού φράσεων R και S
ότι οι διατάξεις της παρούσης οδηγίας συμφωνούν με τη γνώμη της Επιτροπής για την Προσαρμογή στην Τεχνική Πρόοδο των οδηγιών οι οποίες αποβλέπουν στην εξάλειψη των τεχνικών εμποδίων στις συναλλαγές, στον τομέα των επικινδύνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
ρθρο 1
Τα παραρτήματα Ι, ΙΙΙ και ΙV της οδηγίας του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών, αντικαθίστανται από τα παραρτήματα της παρούσης οδηγίας
ρθρο 2
Προ της 1ης Μαΐου 1977, τα Κράτη μέλη εκδίδουν και δημοσιεύουν τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί τούτου την επιτροπή. Οι διατάξεις αυτές τίθενται σε ισχύ την 1η Ιουλίου 1977.
ρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 14 Ιουλίου 1976.

Labels: 3
15
20